9ê çeleyê 2013î de paytextê Fransa Paris de ronayoxa PKKyî Sakîne Cansiz, Temsîlkara KNKyî Fîdane Dogan û Endama Têgêrayîşê Ciwanan ê Kurdan Leyla Şaylemez ameybî qetilkerdene.
Rayberîya Têgêrayîşê Cinîyan ê Kurdan ê Fransa (TJK-F) de Koordînasyonê Cinîyan ê Neteweyîyan ê Fransa, Rayraşîyayîşê Dinya yê Cinîyan ê Fransa, Kolektîfê Heroine, Yewîya Cinîyan ê Sosyalîstan û Yewîya Sendîkayan a Solidairesî eşkerayîyêka hempare daye û venga pêro cinîyan da ke tewrê çalakîyanê protestoyê Qirkerdişê Parisî bibê.
Rêxistinanê cinîyan ard ziwan ke ê do seba 3 cinîyan ê kurdan waran de seba 'edalet û raştîye' biqîrê û wina armanc û waştişê xo eşkera kerdî:
''-Wa hêzê peyê Qirkerdişê Parisî bêrê dîyarkerdene, muhakemekerdene û mehkumkerdene.
-Wa bahaneya 'sirê dewlete' bêra wedaritene, belge û agahîyê serê qirkerdişî bêrê parekerdene.
-Seba ke hukmatê Fransa û selahîyetdarî keyeyanê Sakîne Cansiz, Fîdane Dogan û Leyla Şaylemez qebul bikerê û hemkarîya dewaya muhakemeyê sûcdaran bikerê ma do meydanan de bibê.
-Seba ke ma meverdê faşîzm aver şoro ma pîya cuyêka azade bipawê.''
Rêxistinanê cinîyan bernameyê xo yê çalakîyan zî eşkera kerd. Bername wina yo:
8ê çeleyî
Paris:  Rayraşîyayîş-mitîng, Saete: 12.00 Gare Du Nord
Strasbourg:  Rayraşîyayîş-mitîng, Saete: 13.00 Place de la Gare
Marseille: Rayraşîyayîş mîtîng, Saete: 13.00 Canebiere/Marseille
Bordeaux: Rayraşîyayîş mîtîng, Saete: 18.00 Place Stalingrade
9ê çeleyî
Toulouse: Mitîng, Saete: 14.30 Îstasyonê Metroyî yê Jean Jaurès
